Rugalmas mellövű (szügyelős) hám fejlesztése
Creators: name: K9-Sport Kft.
Publisher: name: Zenodo
Year: 2023
Subjects: kutyahám
rugalmas
elasztikus
ízület kímélő
rezgés
rántás
tompítás
prototípus

description: A „Prototípus, termék-, technológia- és szolgáltatásfejlesztés” című (GINOP-2.1.7-15) pályázat keretén belül a kitűzött cél a <strong>Rugalmas mellövű (szügyelős) hám</strong> és a rugalmas elemet tartalmazó találmány prototípus gyártása volt póráz és/vagy kutyahám kialakításban. A projekt azonosító száma GINOP-2.1.7-15-2016-01306. Cél az ízület kímélő kutyahám megalkotása elsődlegesen szügyelős, de lehetőség szerint minden hámtípus esetén. A Duo-Flex márkanév alatt kifejlesztendő rugalmas rendszer beépítésének megvalósítása oly módon, hogy az világújdonságként a kutyára és az őt pórázon sétáltató emberre is ízületkímélő hatással legyen. A kutyahámnak és a póráznak a feladata a két különböző nagyságú és sebességű tömeg lehető legnagyobb erővel való kapcsolódásának megvalósítása. A két tömeg (ember és kutya) aránya nagy tartományt ölel fel, ezért a kutyahám különböző méretben, különböző mechanikai jellemzőkkel készül. Állandóan feszes póráz esetén az ember és a kutyahám mozgása során a lépés és a karlengés következtében folyamatosan egy periódikus dinamikus erő lép fel, a terhelés un. rángatási erőt okoz, ami az erősségtől függően az ízületekre káros hatású. Ezen káros hatás csillapítására az elasztikus, rugalmas kutyahám kiválóan alkalmas. A találmány továbbá azon a felismerésen alapul, hogy pl. a szolgálati kutyák speciális eresztésénél olyan, az állat mellkasát terhelő erők lépnek fel, melyet a nyomáselosztó, elasztikus technikai megoldás nélküli hámok nem tudnak kellőképpen kompenzálni, esetenként tartósan deformálódnak. A szügyelős hám adott szakaszán történő, behatárolt megnyúlásra képes szakasz kivitelezése alkalmas arra, hogy a felhasználás során jelentősen csökkentse az állat hirtelen terhelés okozta sérülésének esélyét. A találmány célja többek között a négylábú emlősállatok, elsősorban a kutyák pl. autóban vagy rendőrségi munkavégzés rögzítésére is alkalmas szügyelős hámjának tökéletesítése, azon belül a váll ízületeket megóvó elasztikus és/vagy egy adott szakaszon kialakított elasztikus, rugalmas megnyúlásra alkalmas mellöv kialakítása. A technika használatkori hátrányainak kiküszöbölése, a nyomáselosztó hatás növelése anélkül, hogy a felhasználónak ez külön beállítási és/vagy szerelési munkát jelentene. Cél a pórázon sétáltatás során fellépő mikro-rezgések és rántások káros hatásainak csökkentése. A vezető pórázon való sétáltatás közben a mikro-rezgések a póráz csatlakozóra beérkezve, az elasztikus elem kifáradási határán belüli megnyúlással, a behatároló elem hosszán belül tompításra kerüljenek, illetve az állat hátát vagy a mellkasát a háti rész és/vagy az elasztikus elem elmozdulása, súrlódása ne irritálja. Cél, hogy a póráz csatlakozó ellássa feladatát, azaz a kutya súlyának többszörösét váratlan erőbehatások során elbírja, attól függetlenül, hogy milyen irányból érkezik az erőhatás, és mindemellett legyen a póráz csatlakozó rugalmasan elmozduló, időben az első elem, mely az erőhatások során rugalmasan elmozdul. A vállrészi elem rugalmas kialakítású legyen és képes legyen a póráz csatlakozó elmozdulásával ellentétes irányú, periodikusan ismétlődő elmozdulásra. A fejlesztés eredményeként szabadalom került leadásra a rugalmas mellövű kutyahám legoptimálisabb, tartós felhasználásra gyártható verziójáról, számadatokkal, számításokkal, méretezéssel, gyártástechnológiai részletekkel. A végleges verzió alapján a hám két fő részből, a mellpárnás mellöv részből és a rugalmas elemeket tartalmazó testrészből (nyereg) áll. Nemzetközi kiállításokon került bemutatásra és értékesítésre a Duo-Flex rendszerrel ellátott Powerhám. Továbbá megindult a végleges kialakítása az IDC Longwalk kutyahámnak, melyben szintén a Duo-Flex rugalmas rendszer kapott helyet.